Správa zo zahraničnej pracovnej cesty
1.  Účastník ZPC:

1.		
Titul, meno a priezvisko:	RNDr. Mária Šulanová 	
Pracovisko:	Ústav informácií a prognóz školstva, Staré grunty 52, 
842 44 Bratislava	
Pracovné zaradenie:	analytik, špecialista vysokého školstva	
Znalosť jazykov:	angličtina, nemčina	
		
2.		
Titul, meno a priezvisko:	Mgr. František BLANÁR	
Pracovisko:	Ústav informácií a prognóz školstva, Staré grunty 52, 
842 44 Bratislava	
Pracovné zaradenie:	analytik, vedúci oddelenia	
Znalosť jazykov:	angličtina	

2.  Zahraničná pracovná cesta:

Štát:	Rakúska republika	
Mesto:	Viedeň	
Vykonaná v dňoch:	6.6. 2013 až 8.6. 2013	
Prijímajúca organizácia:	HIS, IHS	
Účel cesty:	Účasť na seminári v rámci projektu EUROSTUDENT V	
Spôsob financovania:	HIS-Institute for Research on Higher Education, ÚIPŠ	

3.  Rámcový program pobytu:

6.6. 2013 		príjazd do Viedne, účasť na seminári
7.6. 2013 	účasť na seminári
8.6. 2013	účasť na seminári, odjazd domov

4.  Stručný priebeh rokovaní, resp.  študijného pobytu:
Zástupcovia Slovenskej republiky sa zúčastnili na pracovnom seminári k projektu EUROSTUDENT V spolu so zástupcami ďalších krajín, ktoré mali k dátumu realizácie seminára ukončenú fázu zberu údajov. 
Na začiatku stretnutia bol v stručnosti načrtnutý aktuálny stav realizácie projektu za jednotlivé zúčastnené krajiny.  
Seminár sa primárne zameriaval na metodologickú stránku čistenia zozbieraných údajov prostredníctvom programátorských nástrojov programu SPSS. Cieľom bolo vytvoriť všeobecnú schému, ktorá by bola použiteľná pre väčšinu zúčastnených krajín a zabezpečila by navzájom porovnateľné údaje na medzinárodnej úrovni. Zároveň sa identifikovali potencionálne problematické oblasti, čo bolo podkladom pre upravenie metodiky pre nahrávanie národných dát do centrálnej databázy. Posledný deň stretnutia bol zameraný na stanovenie jednotnej metodiky k váženiu zozbieraných údajov.

5.  Odporúčané závery:

Účasťou na seminári mali účastníci možnosť prediskutovať metodologické a praktické otázky súvisiace s maximalizáciou medzinárodnej porovnateľnosti údajov zozbieraných na národnej úrovni. Zároveň boli identifikované národné špecifiká, ktoré budú zohľadnené pri spracovávaní dát na medzinárodnej úrovni projektu. V rámci stretnutia bola vypracovaná jednotná schéma na čistenie a ďalšie spracovanie zozbieraných údajov, ktorá bude aplikovateľná v prípade väčšiny zúčastnených krajín.

6.   Prehľad prinesenej dokumentácie a miesto jej uloženia

EUROSTUDENT V Manual for data processing and delivery, Draft, Institute for Advanced Studies, Vienna
EUROSTUDENT V – Data Delivery Modul (DDM) Handbook, Draft Version
SPSS syntax na čistenie a spracovanie údajov; metodika k váženiu údajov
Miesto uloženia dokumentácie: ÚIPŠ

7.   Osobitne vyhodnotený očakávaný prínos ZPC

Výsledkom pracovnej cesty bolo vypracovanie jednotnej schémy na čistenie a ďalšie spracovanie údajov, ktorá bude aplikovaná na zozbierané údaje a ich následné spracovávanie po podoby potrebnej pre začlenenie do medzinárodnej databázy prostredníctvom DDM. Získané metodologické poznatky budú mať výrazný vplyv na zvýšenie efektívnosti práce v rámci projektu EUROSTUDENT V. 

8.    Spôsob zverejnenia výsledkov ZPC, prenos získaných informácií

Správa zo ZPC bola zaslaná sekcii medzinárodnej spolupráce MŠVVaŠ SR, ktorá ju zverejní na internetových stránkach MŠVVaŠ SR. 

Súhlasím so zverejnením správy na internete.

Správu vypracovali: RNDr. Mária Šulanová, Mgr. František Blanár 

Dátum: 11.6. 2013			

Správu schválil: JUDr. Ing. Peter Kulhánek, generálny riaditeľ ÚIPŠ